Ο κύριος Δημήτρης ήταν άψογος οικοδεσπότης, από τη στιγμή που κλείσαμε το σπίτι μέχρι τη στιγμή που παραδώσαμε τα κλειδιά! Φτάσαμε στη Θεσσαλονίκη νωρίτερα απ'ό,τι του είχαμε πει αρχικά, και πάλι μπόρεσε και ήταν στην ώρα του για να μας δώσει τα κλειδιά.
Ο κ. Δημήτρης πολύ ευγενικός, μας έδειξε το σπίτι, μας ζήτησε να τον καλέσουμε σε περίπτωση που χρειαστούμε οτιδήποτε και ήταν πρόθυμος ακόμη και να μας κάνει μερικές προτάσεις για το τι να κάνουμε και που να βγούμε!
Ένα σπίτι πεντακάθαρο, ολοκαίνουργιο, με ό,τι μπορεί να χρειαστείς, δεν σκεφτήκαμε ούτε στιγμή μέσα σε αυτές τις μέρες ότι μας έλειψε κάτι. Πολύ ζεστό λόγω θέρμανσης, με επίσης ζεστό νερό όλο το 24ωρο καθώς υπήρχε αέριο. Το σπίτι σε πολύ καλό σημείο, που μπορείς πραγματικά να περπατήσεις για οπουδήποτε κεντρικά.
Το κερασάκι στην τούρτα, κάποια σπιτικά προϊόντα που μας άφησε στο ψυγείο για το καλωσόρισμα!
Σίγουρα θα το πρότεινα και σε περίπτωση που χρειαστεί να ξαναμείνω στη Θεσσαλονίκη, το σπίτι του κ. Δημήτρη θα είναι το πρώτο που θα κοιτάξω για διαθεσιμότητα! :)